OpenLLM-France/wikimedia huggingface dataset:
# Herrera de Alcántara

Herrera de Alcántara és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 312 | 320 | 314 | 295 | 279 | 293 |
# Hibiscus Cycle Classic

L' Hibiscus Cycle Classic és una competició ciclista d'un dia que es disputa a Sud-àfrica. La cursa forma part de l'UCI Àfrica Tour, amb una categoria 1.2, des de la seva creació el 2015.

## Palmarès

| Any | Vencedor | Segon | Tercer |
| 2015 | Metkel Eyob | Hendrik Kruger | Meron Teshome |

## Enllaços externs

* Palmarès a sitiodeciclismo.net
* Palmarès a cqranking.com
# Heteromys spectabilis

Heteromys spectabilis és una espècie de mamífer rosegador de la família dels heteròmids. És endèmica de Jalisco (Mèxic), on té un àmbit de distribució de menys de 5.000 km². Els seus hàbitats naturals són les zones de montà xerofític i els boscos de pins i roures. Està amenaçada per la destrucció del seu entorn i la fragmentació dels boscos a causa de la tala d'arbres.

## Referències

* ↑ Álvarez-Castañeda, S. T.; Vázquez, E. «Heteromys spectabilis» (en anglès). Llista Vermella d'Espècies Amenaçades de la UICN, 2018. DOI: 10.2305/IUCN.UK.2018-1.RLTS.T12077A22225458.en [Consulta: 15 abril 2024].
# Henri Meunier

Henri Meunier, (Ixelles, 1873 - Brussel·les, 1922) fou un pintor, cartellista, litògraf, gravador, il·lustrador i relligador.
Fill de família d'artistes, rebé la seva primera formació al taller de gravat del seu pare. Estudià a l'Acadèmia de Belles Arts d'Ixelles. El 1890 exposà per primer cop, concretament uns aiguaforts, al Salon de Mons. El 1893 obtingué una medalla d'or a l'Exposició de Llemotges. Es creu que el seu primer cartell fou el que va fer pels concerts d'Ysage de 1895. Des de 1897 participà periòdicament a les exposicions del Cercle Artistique Le Sillon de Brussel·les.

## Referències

* ↑ «El Cartell Modern». PDF. MNAC, Del 19 juliol al 30 setembre 2007. [Consulta: 11 gener 2013].

## Links de referència

* Cartell d'Henri Meunier del fons de la col·lecció del Centre de Documentació i Museu de les Arts Escèniques (MAE)
# Herecura

Herecura, Erecura o Aerecura va ser una deessa celta. Es representava habitualment amb els atributs de Prosèrpina, i s'associava amb el déu romà anomenat Dis Pater. Era una divinitat de l'inframón.
El seu centre principal d'adoració era la província de la Germània Superior, però també era adorada a Pannònia i a Il·líria.

## Referències

* ↑ Jufer, Nicole; Thierry Luginbühl. Les dieux gaulois : répertoire des noms de divinités celtiques connus par l'épigraphie, les textes antiques et la toponymie. París: Errance, 2001, p. 18, 40, 45. ISBN 9782877722001.
# Resolució 2366 del Consell de Seguretat de les Nacions Unides

La Resolució 2366 del Consell de Seguretat de les Nacions Unides, elaborada pel Regne Unit, fou adoptada per unanimitat el 10 de juliol de 2017. El Consell va establir una missió política per supervisar l'aplicació de l'acord de pau celebrat a Colòmbia amb el moviment rebel de les FARC.
Els països van considerar el desarmament de les FARC "històric", i també van elogiar el compromís del president colombià Juan Manuel Santos de fer la pau. El representant francès François Delattre el va considerar un èxit històric per a Colòmbia i per a les Nacions Unides. Tot i això, encara hi havia molt de camí per recórrer; inclosa la llei d'amnistia.
La canceller colombiana, María Ángela Holguín, va dir que la gent reconeixia cada vegada més els beneficis de la pau si li donava l'oportunitat. Al camp, on la població havia estat molt més afectada pel conflicte, aquests beneficis ja estaven marcats. També va dir que el procés de pau a Colòmbia era el primer on van participar les víctimes del conflicte.
La reintegració dels milers d'antics rebels a la societat es convertiria en una de les tasques més difícils. El representant especial de l'ONU, Jean Arnault, va dir que havia incerteses sobre la seva seguretat i el seu futur.

## Contingut

El 27 de juny de 2017 les FARC havien dipositat totes les seves armes. La missió de l'ONU a Colòmbia, creada per la Resolució 2307, ho havia supervisat. L'acord de pau va proporcionar una segona missió política de l'ONU durant tres anys, que supervisaria la implementació d'aquest acord.
Així, el Consell de Seguretat va establir la Missió de Verificació de les Nacions Unides a Colòmbia per un període inicial de dotze mesos, a partir del 26 de setembre de 2017. Després hauria acabat la missió anterior que havia supervisat el desarmament. La seva missió consistia en controlar, entre altres coses, la reinserció política, econòmica i social de les FARC i la implementació de les garanties de seguretat. Es va demanar al secretari general António Guterres que formulés recomanacions sobre l'abast i el mandat de la missió. Això va fer a finals d'agost, i al setembre, el Consell de Seguretat va aprovar les seves propostes sobre l'abast i el mandat de la missió.

## Referències

* 1 2 3 Nacions Unides. «SC authorizes creation of UN verification mission in Colombia, unanimously adopting r.2366», 10-07-2017.
* ↑ AP a Yahoo News. «New UN mission in Colombia to focus on reintegrating FARC», 11-07-2017. Arxivat de l'original el 27 de març 2018. [Consulta: 26 març 2018].

## Vegeu també

* Llista de resolucions del Consell de Seguretat de les Nacions Unides 2301 a la 2400 (2016 - 2018)

## Enllaços externs

* PDF Text de la Resolució a UN.org
# Hjälmaren

El Llac Hjälmaren és el quart llac més gran de Suècia. Es troba al costat del llac Mälaren, a través del qual desguasa al Mar Bàltic, a l'oest d'Estocolm. El llac fa 63 km de llargada per 20 d'ample, té una profunditat mitjana de 6 metres, i una superfície de 485 km².
Està connectat a través del canal de Hjälmare, de 13 quilòmetres, amb Estocolm. La ciutat d'Örebro es troba a la riba oest del llac. Fa de frontera natural entre les províncies de Södermanland, Närke, i Västmanland.
# Hjördis Nordin

Hjördis Nordin (Lund, 2 d'agost de 1932), de casada Hallquist, és una gimnasta artística sueca, ja retirada, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on disputà les set proves del programa de gimnàstica. Guanyà la medalla d'or en la competició del concurs per aparells, mentre fou quarta en el concurs complet per equips.
En el seu palmarès també destaca una medalla d'or en el concurs per equips al Campionat del món de gimnàstica artística de 1950.

## Referències

* ↑ «Olympedia – Hjördis Nordin». [Consulta: 3 juny 2021].
* ↑ «Weltmeisterschaften (Damen-Teil1)». [Consulta: 3 juny 2021].
* ↑ «Hjördis Nordin» (en suec). Comitè Olímpic Suec.
# Castell de Finestres (Ultramort)

Castell de Finestres és una obra del municipi d'Ultramort declarada bé cultural d'interès nacional. És una gran masia dels segles xvi i xvii, construïda sobre l'antic castell de Gleu, que té englobada la base d'una torre quadrada. Està situat al nord de la plaça, entre el raval del carrer de Figueres i del carrer de Torroella, damunt un pujol de formes suaus una mica més enlairat que la resta de les edificacions veïnes.

## Descripció

El cos principal presenta una teulada a dos vessants, amb un gran portal adovellat i finestres alineades a la façana, davant una terrassa recolzada sobre arcs carpanells. Una torre de fortificació cilíndrica situada al centre de la masia sobresurt per damunt del conjunt i es conserva també part d'una altra torre de planta rectangular.

## Història

Fortalesa documentada el 1123, se sap que va pertànyer durant el segle xvii a la família Balle. El conjunt fou declarat bé d'interès cultural el 1985 i recentment, Bé Cultural d'Interès Nacional.

## Vegeu també

* Llista de monuments d'Ultramort

## Referències

* 1 2 «Castell de Finestres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Homes a l'aigua

Homes a l'aigua (títol original en anglès, Swimming with Men) és una pel·lícula de comèdia dramàtica esportiva britànica del 2018 protagonitzada per Rob Brydon, Jane Horrocks, Rupert Graves, Daniel Mays, Thomas Turgoose, Jim Carter, Adeel Akhtar i Charlotte Riley. La va dirigir Oliver Parker. S'ha doblat i subtitulat al català.
El guionista Aschlin Ditta va basar el guió en el documental suec Män som simmar del 2010. La pel·lícula va clausurar el Festival Internacional de Cinema d'Edimburg l'1 de juliol de 2018. Es va estrenar als cinemes del Regne Unit el 4 de juliol.

## Repartiment

* Rob Brydon com a Eric Scott
* Jane Horrocks com a Heather Scott
* Rupert Graves com a Luke
* Daniel Mays com a Colin
* Adeel Akhtar com a Kurt
* Thomas Turgoose com a Tom
* Jim Carter com a Ted
* Charlotte Riley com a Susan
* Nathaniel Parker com a Lewis

## Referències

* ↑ Bradshaw, Peter «Swimming With Men review – Rob Brydon dives in at the deep end». The Guardian, 05-07-2018.
* ↑ «Swimming With Men review: Isn't as funny as we want it to be». The Independent, 04-07-2018. Arxivat de l'original el 2022-05-26.
* ↑ «Programació de TV3». CCMA, 23-08-2024. [Consulta: 23 agost 2024].
* ↑ Hans, Simran «Swimming With Men review – Rob Brydon takes the plunge». The Guardian, 08-07-2018.
* ↑ «News: Release Date Confirmed For Swimming With Men Starring Rob Brydon». Beyond The Joke, 02-05-2018.
# Castell de Finestres

Castell de Finestres és un edifici de Sant Aniol de Finestres (Garrotxa) declarat bé cultural d'interès nacional. És una construcció situada a 960 metres d'altura en el camí de Sant Aniol a Mieres i Santa Pau.

## Descripció

Restes del setial en un penyal prop del camí de Sant Antoni a Santa Pau. Era de dimensions reduïdes, típicament roquera, sense gaires comoditats i a 960 metres d'alçada, ocupant tota la plataforma de la muntanya i envoltada de precipicis. D'aquestes construccions quasi no ha restat res. Cèsar August Torres, l'any 1910 esmentava uns fonaments i uns vestigis de construccions que no han deixat cap rastre. Actualment hi ha les restes d'una possible cisterna i uns trams de graonada, adossats a la roca que permeten enfilar-se a la ruïna.

## Història

Castell termenat. Documentat el 947. L'antecedent documental més llunyà deu ser la concessió de la serra de Finestres, atorgada pel Comte de Barcelona i Girona, com a feu comtal de Cerdanya i Besalú. Al Concili de Narbona, celebrat a la catedral de Barcelona el 906, s'esmenta als Porqueres i més endavant els en confiaren la castellania fins que es convertí en feu. Aviat els Porqueres es varen declarar enyors de Finestres i de Puig Angul. La família dels Porqueres no consten documentalment a Finestres fins a l'any 906, però ja hi devien ser en el decurs del segle ix, ja que la fortalesa es correspon amb aquesta data. La fortalesa va quedar feta malbé arran dels terratrèmols del segle xv, fet que possiblement va determinar el trasllat de la residència senyorial a la Vall de Sant Iscle de Colltort, lloc on la vida era molt més fàcil.

## Referències

* 1 2 «Castell de Finestres». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 octubre 2016].
# Resolució 781 del Consell de Seguretat de les Nacions Unides

La Resolució 781 del Consell de Seguretat de les Nacions Unides, fou adoptada el 9 d'octubre de 1992. Després de reafirmar la resolució 713 (1991) i totes les resolucions posteriors sobre la situació a l'antiga Iugoslàvia, el Consell va decidir imposar la prohibició de vols militars a l'espai aeri de Bòsnia i Hercegovina, de conformitat amb les disposicions establertes a la resolució 770 (1992).
El Consell va assenyalar que la prohibició no s'aplica als vols relacionats amb la Força de Protecció de les Nacions Unides (UNPROFOR) o amb altres operacions de les Nacions Unides i els vols d'ajuda humanitària. Va demanar a la UNPROFOR que vigilés el compliment de la prohibició, inclosa la possibilitat de col·locar observadors als aeròdroms al territori de l'antiga Iugoslàvia i assegurar que el propòsit dels vols a Bòsnia i Hercegovina sigui coherent amb les resolucions del Consell de Seguretat.
A continuació, la resolució va demanar als Estats membres que adoptessin totes les mesures necessàries per ajudar a la Força de Protecció basada en el seguiment tècnic i altres capacitats. També va demanar al Secretari General Boutros Boutros-Ghali que informés periòdicament al Consell de Seguretat sobre l'aplicació de la resolució actual i les seves violacions. El Consell va declarar que es comprometria a examinar la informació relativa a l'aplicació de la Resolució 781 i de qualsevol violació, inclosa la possibilitat d'introduir noves mesures per fer complir la prohibició. La resolució actual només va indicar que les "agències regionals" podrien controlar la prohibició, però la Resolució 816 (1993) va autoritzar a les forces de l'OTAN a enderrocar els infractors. Hi va haver diverses violacions de la prohibició, en particular per part de la força aèria dels serbis de Bòsnia contra objectius militars i civils en enclavaments musulmans.
La resolució 781 va ser aprovada per 14 vots contra cap en contra, amb una abstenció de la República Popular de la Xina, com a protesta en el text de la resolució que indica que aquesta força es pot utilitzar si la prohibició no s'aplicava.

## Referències

* ↑ Ceulemans, Carl. Reluctant justice: a just-war analysis of the international use of force in the former Yugoslavia (1991–1995). ASP / VUBPRESS Brussels, 2005, p. 36. ISBN 978-90-5487-399-0.
* ↑ Kane, Thomas M. Emerging conflicts of principle: international relations and the clash between cosmopolitanism and republicanism. Ashgate Publishing, Ltd., 2008, p. 25. ISBN 978-0-7546-4837-6.
* ↑ Corsini, Roberto «The Balkan War: What Role for Airpower?». Airpower Journal, 1995. Arxivat de l'original el 2016-12-31 [Consulta: 4 novembre 2017].
* ↑ Manusama, Kenneth. The United Nations Security Council in the post-cold war era: applying the principle of legality. Martinus Nijhoff Publishers, 2006, p. 223. ISBN 978-90-04-15194-9.

## Vegeu també

* Llista de resolucions del Consell de Seguretat de les Nacions Unides 701 a la 800 (1991 - 1993)
* Guerra de Bòsnia

## Enllaços externs

* PDF Text de la Resolució a UN.org
# Honnechy

Honnechy és un municipi francès, situat a la regió dels Alts de França, al departament del Nord. L'any 2006 tenia 515 habitants. Limita al nord amb Reumont, al nord-est amb Le Cateau-Cambrésis, a l'est amb Saint-Benin, al sud-est amb Saint-Souplet, al sud-oest amb Busigny i al nord-oest amb Maurois.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 604 | 703 | 623 | 537 | 487 | 496 | 515 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Géry Ioos | |
| 2008- | Bertrand Lefebvre | |
# Huntington Beach

Huntington Beach és una ciutat ubicada al Comtat d'Orange a Califòrnia, Estats Units d'Amèrica, de 189.594 habitants segons el cens de l'any 2000 i amb una densitat de 2.773,9 per km². Huntington Beach és la 115a ciutat més poblada del país. Limita amb l'oceà Pacífic i es troba a uns 65 quilòmetres al sud per carretera de Los Angeles. L'actual alcalde és Keith Bohr.

## Ciutats agermanades

* Anjō, Japó
* Waitakere City, Nova Zelanda

## Enllaços externs

* Pàgina Oficial de Huntington Beach Arxivat 2002-10-22 a Wayback Machine. (anglès)
* Cambra de Comerç de Huntington Beach (anglès)
# Resolució 785 del Consell de Seguretat de les Nacions Unides

La Resolució 785 del Consell de Seguretat de les Nacions Unides fou adoptada per unanimitat el 30 d'octubre de 1992. Després de recordar les resolucions 696 (1991) i 747 (1992), i expressant la seva preocupació pel deteriorament de la situació política i la represa de les hostilitats per part d'UNITA a Angola, el Consell va aprovar una recomanació del secretari general Boutros Boutros-Ghali prorrogar el mandat de la Segona Missió de Verificació de les Nacions Unides a Angola (UNAVEM II) fins al 30 de novembre de 1992 .
A continuació, el Consell va condemnar tota represa de les hostilitats i exigeix el seu cessament immediat, cridant a tots els Estats a abstenir-se d'accions que podrien comprometre els acords de pau signats. també condemnava les "acusacions sense fonament" fetes per l'emissora de ràdio d'UNITA, Vorgan, contra el secretari general, el Representant Especial i la UNAVEM II, elogiant la tasca del Consell.
La resolució dona suport a la declaració de Margaret Anstee, el Representant Especial del Secretari General, certificant que les eleccions celebrades el 29 i 30 de setembre 1992 van ser en general lliures i justes i va cridar UNITA i altres partits del procés electoral a Angola a respectar els resultats de les eleccions. Després va instar les parts afectades a comprometre's amb el diàleg per assegurar la segona ronda de les eleccions presidencials.
Finalment, la resolució exigia al Secretari General que presentés un informe sobre la situació a Angola juntament amb les recomanacions a llarg termini i les conseqüències financeres sobre el mandat i la força de la UNAVEM II abans del 30 de novembre de 1992.

## Referències

* ↑ «UN Special Representative declares Angolan elections 'generally free and fair.'». UN Chronicle, 01-12-1992.

## Vegeu també

* Llista de resolucions del Consell de Seguretat de les Nacions Unides 701 a la 800 (1991 - 1993)
* Guerra Civil angolesa

## Enllaços externs

* PDF Text de la Resolució a UN.org
# Rineloricaria henselii

Rineloricaria henselii és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 7,5 cm de longitud total.

## Distribució geogràfica

Es troba a Santa Catarina (Brasil).

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S. A. (1986). Historical biology of the loricariid catfishes: phylogenetics and functional morphology. Unpublished D. Phil. Thesis, The University of Chicago, Chicago, Estats Units. 290 pp.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Steindachner, F. 1907. Ueber einige Fischarten aus dem Flusse Cubataõ im Staate Santa Catharina bei Theresopolis (Brasilien). Sitzungsber. Akad. Wiss. Wien v. 116 (1. Abth.): 475-492, 2 pls.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Resolució 860 del Consell de Seguretat de les Nacions Unides

La Resolució 860 del Consell de Seguretat de les Nacions Unides fou adoptada per unanimitat el 27 d'agost de 1993. després de recordar les resolucions 668 (1990), 745 (1992), 840 (1993) i altres resolucions pertinents sobre Cambodja, el Consell va confirmar els plans per a la retirada de l'Autoritat Transitòria de les Nacions Unides a Cambodja (UNTAC).
Es va rendir tribut a l'antic rei Norodom Sihanouk per ajudar a aconseguir la pau, l'estabilitat i la reconciliació nacional genuïna al país. El Consell va recordar que, en els Acords de París, el període transitori acabaria quan l'assemblea constituent elegida aprovés una constitució i es transformés en assemblea i govern legislatiu. Per tant, va prendre nota de la petició de l'administració conjunta interina de Cambodja per mantenir el mandat de la UNTAC fins que s'hagués format un nou govern.
El Consell ha posat èmfasi en la importància de completar una constitució de conformitat amb els Acords de París, confirmant que les funcions de la UNTAC acabarien després de la formació d'un nou govern al setembre de 1993. Va concloure decidint que el període de retirada acabaria el 15 de novembre de 1993, per garantir una retirada segura i ordenada del component militar de la UNTAC.

## Referències

* ↑ Findlay, Trevor. Cambodia: the legacy and lessons of UNTAC. Oxford University Press,, 1995, p. 227. ISBN 978-0-19-829186-2.
* ↑ Peou, Sorpong. Intervention & change in Cambodia: towards democracy?. Palgrave Macmillan, 2000, p. 264. ISBN 978-0-312-22717-3.
* ↑ Han, Sonia K. «Building a Peace that Lasts: The United Nations and Post-Civil War Peace-Building». Journal of International Law and Politics, 837, 1994.

## Vegeu també

* Llista de resolucions del Consell de Seguretat de les Nacions Unides 801 a la 900 (1993 - 1994)

## Enllaços externs

* PDF Text de la Resolució a UN.org
# Huntington Station

Huntington Station és una concentració de població designada pel cens dels Estats Units a l'estat de Nova York. Segons el cens del 2000 tenia 29.910 habitants.

## Demografia

Segons el cens del 2000, Huntington Station tenia 29.910 habitants, 9.731 habitatges, i 7.191 famílies. La densitat de població era de 2.126,8 habitants per km².
Dels 9.731 habitatges en un 36,6% hi vivien nens de menys de 18 anys, en un 54,4% hi vivien parelles casades, en un 14,3% dones solteres, i en un 26,1% no eren unitats familiars. En el 19,2% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,06 i el nombre mitjà de persones que vivien en cada família era de 3,42.
Per edats la població es repartia de la següent manera: un 25,8% tenia menys de 18 anys, un 8,7% entre 18 i 24, un 34,6% entre 25 i 44, un 20,4% de 45 a 60 i un 10,6% 65 anys o més.
L'edat mediana era de 35 anys. Per cada 100 dones de 18 o més anys hi havia 98,8 homes.
La renda mediana per habitatge era de 61.760 $ i la renda mediana per família de 67.115 $. Els homes tenien una renda mediana de 43.349 $ mentre que les dones 32.935 $. La renda per capita de la població era de 23.689 $. Entorn del 7,9% de les famílies i l'11,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Huntington Station». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Huntington Station». American Fact Finder. Oficina del Cens dels Estats Units, 12-01-2010.